അതിഥികളുടെ കിടപ്പറയിലും ഒളിക്യാമറ ക്യാമറകളും ഹാര്ഡ് സിസ്കും പിടിച്ചെടുത്തു കൊച്ചി: മോന്സന് അതിഥികളെ താമസിപ്പിച്ചിരുന്ന മുറിയിലും ഒളിക്യാമറ. മോന്സന്റെ വീടിന് അടുത്തുള്ള അതിഥിമന്ദിരത്തിലെ കിടപ്പു മുറിയില് കട്ടിലിനോടു ചേര്ന്നാണ് മൂന്ന് ഒളികാമറകള് ക്രൈംബ്രാഞ്ച് അന്വേഷണ സംഘം കണ്ടെത്തിയത്. ഒളികാമറയുമായി ബന്ധിപ്പിച്ച ഹാര്ഡ് ഡിസ്കും സിഡിയും അന്വേഷണ സംഘം കണ്ടെത്തിയതായാണ് വിവരം. ഒളിക്യാമറ വിന്യാസം സൈബര് സെല് പരിശോധിക്കും. മോന്സന് പ്രായപൂര്ത്തിയാകാത്ത പെണ്കുട്ടിയെ പീഡിച്ച കേസില് കഴിഞ്ഞ ദിവസം അന്വേഷണ സംഘം പെണ്കുട്ടിയുടെ മൊഴി രേഖപ്പെടുത്തിയിരുന്നു. തുടര്ന്നു നടന്ന തെളിവെടുപ്പിലാണ് ഒളികാമറ കണ്ടെത്തിയത്. അവിടെ ഫോറന്സിക് വിദഗ്ധരും പരിശോധന നടത്തി. അതേസമയം, രണ്ടു ദിവസം എടുത്താണ് പീഡനത്തിന് ഇരയായ പെണ്കുട്ടിയുടെ രഹസ്യമൊഴി രേഖപ്പെടുത്തിയതെന്ന് അറിയുന്നു. കേസില് മോന്സന്റെ ജീവനക്കാരും പ്രതികളാവും. രണ്ടു ദിവസമെടുത്താണ് ക്രൈംബ്രാഞ്ച് സംഘം പെണ്കുട്ടിയുടെ മൊഴിയെടുത്തത്. മോന്സന്റെയും കൂട്ടാളികളുടെയും ചെയ്തികള് എല്ലാം പെണ്കുട്ടി അന്വേഷണസംഘത്തിനു മുന്നില് വിശദീകരിച്ചു. മോന്സന്റെ വീട്ടിലെ തിരുമ്മല് കേന്ദ്രത്തിലും മോന്സന് വാടകയ്ക്ക് എടുത്ത വീട്ടിലുമെല്ലാമാണ് പെണ്കുട്ടി പീഡിപ്പിക്കപ്പെട്ടത്. ഇവിടങ്ങളില് നിന്ന് തെളിവുകളും ചില തൊണ്ടി മുതലുകളും അന്വേഷണസംഘം ശേഖരിച്ചു.The post അതിഥികളുടെ കിടപ്പറയിലും ഒളിക്യാമറ ക്യാമറകളും ഹാര്ഡ് സിസ്കും പിടിച്ചെടുത്തു first appeared on MalayalamExpressOnline.